„Dźensa wječor njeje wšitko hinak planowane hač na tamnymaj seminaromaj, ale budźe wjele hinak.“ Takle postrowi zawčerawšim wječor rektor Smochčanskeho Domu biskopa Bena dr. Peter-Paul Straube wopytowarjow na posledni z třoch lětušich seminarow k temje reformacije. Serbskich wobdźělnikow powita wón tež w našej maćeršćinje. Je dźě TCM sobuwuhotowar kóžde lěto wotměwacych so tematiskich wječorow.
Smochćicy (CRM/SN). Jako impulsy k přemyslowanju a rozmołwje podachu štyrjo teologojo zawodne statementy. Běchu to fararka dr. Maria Heinke-Probst a farar Christian Tiede z ewangelsko-lutherskeje wosady swj. Pětra w Budyšinje kaž tež rektor dr. Straube a referent Ansgar Hoffmann z Domu biskopa Bena. A měnjenja so zasadnje njeprěkowachu.
szl_Latn szl_Latn